Diari Oficial de la Generalitat Valenciana


Sumari del DOGV 3129, del 25-11-1997 (1997/3273)

Bases específiques de la convocatòria per a la provisió en propietat d'una plaça de psicòleg.
---------------------------------------------------------------------------------------------

### Dades del document

Número de DOGV
:   3129

Data del DOGV
:   25-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3273


Data del document
:   27-10-1997

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * psicologia
    * administració local
    * concurs administratiu

Bases específiques de la convocatòria per a la provisió en propietat d'una plaça de psicòleg. [97/A3273]
  
Bases específiques de la convocatòria per a la provisió en propietat d'una plaça de psicòleg vacant en la plantilla de funcionaris d'aquesta corporació.
  
Primera. Objecte i característiques
  
L'objecte de la convocatòria és la provisió en propietat d'una plaça de psicòleg vacant en la plantilla de funcionaris d'aquesta corporació, amb les característiques següents:
  
a) Classificació: escala d'administració especial, subescala tècnica, tècnic superior.
  
b) Grup: A.
  
c) Titulació exigida: llicenciatura en Psicologia.
  
c) Edat màxima: aquella en que falte menys de 15 anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, i en aquest cas s'haurà d'acreditar mitjançant un document que s'adjuntarà a la instància que es presente.
  
c) Sistema selectiu: concurs oposició.
  
d) Drets d'examen: 3.000 pessetes.
  
e) Categoria del tribunal: primera.
  
Segona. Anuncis
  
Després que s'haja anunciat la convocatòria, literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, els restants anuncis es publicaran, exclusivament en el Butlletí Oficial de la Província i al tauler d'anuncis de l'Ajuntament.
  
Tercera. Fase de concurs
  
3.1 Serveis prestats: es valoraran a raó de 0.02 punts per mes o fracció els prestats en el mateix grup de funcionaris o categoria laboral al qual corresponen les places convocades, fins a un màxim d'1 punt.
  
3.2 Titulacions, diplomes i cursos: es valoraran exclusivament aquells que tinguen relació amb els serveis socials, i hauran de ser acreditats documentalment i expedits per centres reconeguts oficialment.
  
Les puntuacions que es concedisquen no excediran de 3 punts, d'acord amb el barem següent:
  
- Doctor en Psicologia: 0,50 punts.
  
- Cursos de 100 o més hores: 0,25 punts.
  
- Cursos de 50 o més hores: 0,12 punts.
  
- Cursos de més 25 hores: 0,06 punts.
  
3.3 Coneixements de valencià: sols es valoraran els indicats en la base 9.2.3 de les generals que regeixen la convocatòria, fins a un màxim de 2 punts, d'acord amb el barem següent:
  
- Coneixement oral: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
3.4 Experiència: es valorarà el fet d'haver realitzat funcions semblants a les que ha de exercir, fins a un màxim de 2 punts.
  
Quarta. Fase d'oposició
  
4.1 Primer exercici. Obligatori i no eliminatori: consistirà en la valoració pel tribunal dels coneixements de valencià de les persones aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
4.2 Segon exercici. Obligatori i eliminatori. Realització per escrit, durant un període màxim d'una hora, d'un test de 50 preguntes, amb quatre respostes alternatives i una sola de correcta, sobre el temari annex de matèries comunes. Les persones aspirants han de respondre expressament un nombre mínim de 40 preguntes, i es penalitzaran les errònies amb un terç del valor de cada resposta correcta.
  
4.3 Tercer exercici. Obligatori i eliminatori: desenvolupar per escrit, durant un període màxim de tres hores, dos temes extrets a l'atzar sobre el temari annex de matèries específiques.
  
4.4 Quart exercici. Obligatori i eliminatori: resoldre, durant un període màxim de dues hores, dos supòsits pràctics relacionats amb el lloc de treball que s'ha d'exercir. En el desenvolupament d'aquesta prova, les persones aspirants podran utilitzar els textos legals o llibres de consulta que estimen oportuns.
  
Cinquena. Tribunal qualificador
  
Sense perjudici de la composició disposada en la base sisena de les generals que regeixen la convocatòria, en formaran part, amb veu i sense vot, un representant de cadascuna de les organitzacions sindicals amb implantació en l'Ajuntament i un representant de cadascun dels grups polítics municipals.
  
Sisena. Condicions generals
  
En tot allò no disposat en aquestes bases específiques, seran aplicables les normes incloses en les bases generals aprovades pel Ple de la corporació el 16 de desembre de 1993, modificades parcialment per l'acord posterior de 27 de novembre de 1995, i publicades en el Butlletí Oficial de la Província de 18 de gener de 1994 i 30 de desembre de 1995 i en el Diari Oficial de la Generalitat Valenciana de 21 de gener de 1994 i 31 de gener de 1996.
  
Setena. Instàncies
  
Les instàncies es presentaran en el model oficial facilitat per l'Ajuntament.
  
Annex
  
Programa temari
  
A) Matèries comunes
  
Tema 1. La Constitució espanyola de 1978. Estructura i principis fonamentals, drets i deures. El Tribunal Constitucional. La corona.
  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i autonòmiques.
  
Tema 3. E1 Govern i l'administració. Relacions entre el Govern i les Corts Generals. El poder judicial.
  
Tema 4. Organització territorial de l'estat. Les comunitats autònomes. Distribució de competències. L'administració de l'estat: organització central.
  
Tema 5. L'Estatut d'Autonomia de la Comunitat Valenciana. Estructura i principis fonamentals. Les competències de la Generalitat Valenciana.
  
Tema 6. Institucions de la Generalitat Valenciana. Les Corts. El president. El Consell. Organització de l'administració pública de la Generalitat Valenciana.
  
Tema 7. L'administració local en la Constitució de 1978. L'organització municipal. Òrgans bàsics. Òrgans complementaris. L'estatut dels membres de les corporacions locals.
  
Tema 8. Personal al servei de les entitats locals. Personal funcionari. Oferta pública d'ocupació. Selecció de personal. Drets i deures. Règim disciplinari. Responsabilitat civil o penal.
  
Tema 9. L'acte administratiu. Eficàcia, executivitat i suspensió dels actes administratius. L'acte presumpte. Invalidesa de l'acte administratiu.
  
Tema 10. El procediment administratiu. Les fases del procediment. Responsabilitat de l'administració.
  
Tema 11. Els recursos administratius: concepte i classes. La revisió d'ofici. Les reclamacions prèvies a l'exercici de les accions civils i laborals.
  
Tema 12. La jurisdicció contenciosa administrativa. Les parts. Actes impugnables. El procediment contenciós administratiu.
  
Tema 13. Els contractes administratius. La preparació dels contractes. Formes i procediments d'adjudicació. Elements del contracte. La invalidesa dels contractes i la seua resolució. Alteracions contractuals.
  
Tema 14. Hisenda pública. Recursos: classes i elements. Gestió, recaptació i inspecció dels tributs. Recursos de les hisendes locals.
  
Tema 15. Règim jurídic dels béns locals. Els béns de domini públic. Els béns patrimonials. Els béns comunals.
  
Tema 16. El servei públic en l'esfera local. Modes de gestió dels serveis públics.
  
Tema 17. El pressupost municipal. Gestió del pressupost de despeses. Control i fiscalització de la gestió econòmica.
  
Tema 18. Estatut dels veïns. Drets i deures dels veïns. Informació i participació ciutadana.
  
B) Matèries específiques
  
Tema 1. La psicologia com a disciplina científica. Bases epistemològiques de la psicologia científica. La psicologia com a ciència.
  
Tema 2. L'objecte d'estudi de la psicologia. Principals àmbits disciplinars de la psicologia. Investigació bàsica i investigació aplicada en psicologia.
  
Tema 3. Psicologia de la percepció i de l'atenció. Sensació i percepció. Processos perceptius. Modalitats perceptives. Algunes investigacions recents. L'atenció: teories i models.
  
Tema 4. L'aprenentatge. Delimitació conceptual. Formes d'aprenentatge preassociatiu. Condicionament clàssic. Condicionament operant. Alguns avanços recents de la investigació sobre el condicionament.
  
Tema 5. Aprenentatge cognitiu. Aprenentatge observacional. Aprenentatges complexos (verbal, perceptiu, motor...). Relació de l'aprenentatge amb altres processos psicològics.
  
Tema 6. Psicologia de la motivació. Delimitació conceptual. Investigació sobre els motius de la conducta humana. Els processos motivacionals.
  
Tema 7. Psicologia de l'emoció. Delimitació conceptual. Principals teories de l'emoció. Emoció, cognició i conducta.
  
Tema 8. Psicologia de la memòria. Delimitació conceptual. Principals investigacions teòriques.
  
Tema 9. Tipus de memòria i principals característiques: memòries sensorials, memòria a curt i llarg termini. Límits de la memòria.
  
Tema 10. Psicologia del pensament. Delimitació del concepte. Models teòrics. La representació del coneixement.
  
Tema 11. Les proposicions. Categorització i conceptes. Solució de problemes. Psicologia del raonament (deductiu, inductiu). Pensament creatiu.
  
Tema 12. Psicologia de la intel·ligència. Delimitació conceptual. Models teòrics. La intel·ligència des d'una aproximació cognitiva.
  
Tema 13. Determinació de la intel·ligència. Factors ambientals i hereditaris. La mesura de la intel·ligència.
  
Tema 14. El llenguatge. Delimitació conceptual. Investigacions teòriques. Funcions del llenguatge.
  
Tema 15. Condicions biològiques i socioculturals del llenguatge. Llenguatge i pensament. Comprensió i producció del llenguatge.
  
Tema 16. La psicologia de la personalitat. Delimitació conceptual. L'anàlisi dimensional o disposicional de la personalitat. L'anàlisi processal.
  
Tema 17. Psicologia individual de la personalitat. La construcció social de la personalitat.
  
Tema 18. Principals perspectives recents de la psicologia de la personalitat: plantejaments interaccionistes. El model dels paràmetres. Perspectives neoevolucionistes. Enfocament categorial. Teories implícites de la personalitat.
  
Tema 19. Personalitat i identitat personal. El concepte de si mateix. Autoconsciència, self i identitat. La personalitat, estatus i rol.
  
Tema 20. Conducta anormal i psicopatologies. Delimitació conceptual de conducta anormal i de psicopatologia. Sistemes de classificació. Depressió. Esquizofrènia. Psicopatia. Altres síndromes.
  
Tema 21. Actituds: delimitació conceptual. Formació, estructura, mesura i funcions de las actituds.
  
Tema 22. El canvi de les actituds. Persuasió i canvi d'actituds. Actituds i ideologia.
  
Tema 23. Delimitació conceptual, models teòrics i processos d'atracció interpersonal.
  
Tema 24. Delimitació conceptual, models teòrics i processos d'hostilitat. L'agressió interpersonal.
  
Tema 25. Conducta prosocial, altruisme i col·laboració. Delimitació conceptual. Models teòrics. Comportament altruista, determinants personals i situacionals.
  
Tema 26. Psicologia de la comunicació. Delimitació conceptual. Principals escoles i models. Comunicació verbal i no verbal. Comunicació interpersonal.
  
Tema 27. Programes d'intervenció en un medi obert amb menors en compliment de mesures judicials des dels serveis socials municipals.
  
Tema 28. Psicologia del grup. Delimitació conceptual. Estructura i funcions dels grups.
  
Tema 29. Principals processos grupals. Influències del grup sobre els comportaments individuals.
  
Tema 30. El treball en grup. Treballs de grup processos grupals. Facilitació social. Rendiment de grup. Tècniques de treball en grup.
  
Tema 31. El lideratge. Delimitació conceptual. Principals aproximacions teòriques a l'estudi del lideratge. Relacions líder-seguidors. Investigacions recents en l'estudi del lideratge.
  
Tema 32. Relacions intergrupals. Delimitació conceptual. Processos de categorització, estereotips, prejudicis. Conflicte intergrupal. Influència dels grups minoritaris.
  
Tema 33. Presa de decisions col·lectives. Delimitació conceptual. Models. Principals paradigmes. La polarització. Jocs de poder i presa de decisions col·lectives. Conflicte i cooperació.
  
Tema 34. Psicoteràpia de grup en el tractament de l'alcoholisme.
  
Tema 35. Aspectes ecològics i psicosocials de la delinqüència.
  
Tema 36. Infantesa. Delimitació conceptual. Desenvolupament cognitiu. Desenvolupament afectiu. Desenvolupament motor. Desenvolupament social.
  
Tema 37. L'adolescència. Delimitació conceptual. Canvis biològics associats a la pubertat. Desenvolupament cognitiu. Desenvolupament afectiu. Desenvolupament motor. Desenvolupament social. Processos de socialització.
  
Tema 38. Joventut. Delimitació conceptual. La transició a la vida adulta. Inserció social i comunitària. Aspectes afectius. Actituds i valors dels joves.
  
Tema 39. Edat adulta. Delimitació conceptual. Desenvolupament de la carrera i crisi a meitat de la carrera. Vida de parella i paternitat/maternitat. Cicle de vida familiar.
  
Tema 40. Tercera edat. Delimitació conceptual. Canvis en els processos cognitius, afectius i motors. La jubilació; aspectes psicosocials. Tercera edat i salut. Aspectes psicosocials de la institucionalització. La preparació per a la mort.
  
Tema 41. Avaluació psicològica mitjançant tests mentals. Concepte de test mental. Principals tipologies dels tests.
  
Tema 42. Fiabilitat, validesa, tipificació, administració i ús dels tests. Possibilitats i limitacions.
  
Tema 43. Tècniques d'observació. Delimitació conceptual. Tipus d'observació. Fiabilitat de l'observació. Possibilitats i limitacions.
  
Tema 44. Tècniques d'entrevista. Delimitació conceptual. Tipus d'entrevista. El procés de l'entrevista. Agents que hi intervenen. Context, possibilitats i limitacions.
  
Tema 45. Psicologia ambiental. Delimitació conceptual. Principals models de la psicologia ambiental. Àmbits d'intervenció de la psicologia ambiental i principals contribucions.
  
Tema 46. Psicologia de la salut. Delimitació conceptual. Salut i estils de vida: contribucions de la psicologia
  
Tema 47. Psicologia comunitària. Delimitació conceptual. El suport social. Integració i participació en la comunitat.
  
Tema 48. Models d'intervenció en psicologia comunitària. Principals hàbits d'intervenció.
  
Tema 49. Marc d'intervenció en drogodependències: Pla Nacional sobre Drogues, Pla Autonòmic de Lluita contra la Droga; les drogodependències en la Comunitat Valenciana: coordinació entre distintes administracions.
  
Tema 50. Competències, sistemes i estructures d'atenció al drogodependent en la Comunitat Valenciana.
  
Tema 51. Principis organitzatius dels serveis socials en la Comunitat Valenciana.
  
Tema 52. Legislació específica de serveis socials en la Comunitat Valenciana.
  
Tema 53. Serveis socials generals i serveis socials específics.
  
Tema 54. El servei polivalent d'ajuda a domicili des dels serveis socials municipals.
  
Tema 55. La protecció social del menor. Competències de les distintes administracions.
  
Tema 56. La marginació social.
  
Tema 57. L'acolliment familiar des dels serveis socials municipals. Intervenció psicològica.
  
Tema 58. Pla d'Integració Social en la Comunitat Valenciana.
  
Tema 59. Mals tractes en menors. Intervenció psicològica.
  
Tema 60. Els serveis socials municipals.
  
Tema 61. Prevenció de drogodependències des del municipi.
  
Tema 62. Alcoholisme. Actuació des dels serveis socials municipals.
  
Tema 63. Intervenció amb la família en situació de risc social des dels serveis socials municipals.
  
Tema 64. Serveis socials municipals i voluntariat social.
  
Tema 65. Principis d'intervenció psicològica en família, infantesa i joventut. Diagnòstic de l'entorn familiar i social.
  
Tema 66. L'adopció i les seues implicacions psicològiques. La intervenció psicològica en adopcions.
  
Tema 67. Detecció i orientació de les persones amb discapacitats.
  
Tema 68. Intervenció psicològica amb dones en situació de risc.
  
Tema 69. Desenvolupament cognitiu intel·lectual humà: caracterització. Desenvolupament lingüístic: caracterització. Desenvolupament sexual: caracterització.
  
Tema 70. Avaluació i diagnòstic psicològic: àrea aptitudinal; àrea personalitat; àrea de motivació i interessos; àrea actituds.
  
Tema 71. Assessorament vocacional: enfocaments, tècniques i programes d'intervenció individual i escolar.
  
Tema 72. Bilingüisme: aspectes socioculturals, psicològics i d'intervenció educativa.
  
Ibi, 27 d'octubre de 1997.- L'alcalde: Vicente García Pascual.
  
c) NOMENAMENTS, CESSAMENTS,
  
SITUACIONS I INCIDÈNCIES
  
4. Universitats
  
Universidad de Alicante